《何隐居挽词二首 其二》
宋代·刘弇

瑟缩神皋万木悲，此中祖軷是长辞。半生桂向秋蟾老，一日舟先夜壑移。

终恐短长私造物，了无毫发愧铭诗。青鸳仅就千云构，谁是当年识履綦。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。